আনতালিয়া
আনতালিয়া (তুর্কি উচ্চারণ: [anˈtalja] (শুনুন)) তুরস্কের পঞ্চম জনবহুল শহর এবং একই সাথে আনতালিয়া প্রদেশের রাজধানী। এটিকে তুরস্কের "পর্যটন রাজধানী" হিসেবে উল্লেখ করা হয়। আনাতোলিয়ার দক্ষিণ-পশ্চিম উপকূলের তোরোস পর্বতমালার সীমানায় অবস্থিত আনতালিয়া হলো এজিয়ান সামুদ্রিক অঞ্চলের বাইরে ভূমধ্যসাগরীয় উপকূলে অবস্থিত বৃহত্তম তুর্কি শহর যার মেট্রোপলিটন এলাকায় ২.৬ মিলিয়নেরও অধিক লোকের বসবাস।